title: Padomes Lēmums (KĀDP) 2015/882 (2015. gada 8. jūnijs), ar ko groza Lēmumu 2014/932/KĀDP par ierobežojošiem pasākumiem saistībā ar situāciju Jemenā

text:
               9.6.2015

               LV

               Eiropas Savienības Oficiālais Vēstnesis

               L 143/11

         PADOMES LĒMUMS (KĀDP) 2015/882
   (2015. gada 8. jūnijs),
   ar ko groza Lēmumu 2014/932/KĀDP par ierobežojošiem pasākumiem saistībā ar situāciju Jemenā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2014. gada 18. decembrī pieņēma Lēmumu 2014/932/KĀDP (1).

               (2)

               Apvienoto Nāciju Organizācijas Drošības padome 2015. gada 14. aprīlī pieņēma Rezolūciju 2216 (2015), ar kuru cita starpā paredz ieroču embargo pret Ali Abdullah Saleh, Abdullah Yahya Al Hakim, Abd Al-Khaliq Al-Huthi un personām un vienībām, ko norādījusi saskaņā ar Apvienoto Nāciju Organizācijas Drošības padomes (ANO DP) Rezolūcijas 2140 (2014) 19. punktu izveidotā komiteja. Tas neskar vispārējo aizliegumu tieši vai netieši darīt saimnieciskos līdzekļus pieejamus minētajām personām vai vienībām vai to labā.

               (3)

               ANO DP Rezolūcijā 2216 (2015) uzsvērts arī, ka darbības, kas apdraud Jemenas mieru, drošību vai stabilitāti, var būt arī ieroču embargo pārkāpšana vai humānās palīdzības sniegšanas kavēšana Jemenai, vai piekļuves humānajai palīdzībai vai tās sadales kavēšana Jemenā.

               (4)

               Ar ANO DP Rezolūciju 2216 (2015) iekļauj sarakstā vēl divas personas, kurām piemēro ierobežojošus pasākumus, kas noteikti ar ANO DP Rezolūcijas 2140 (2014) 11. un 15. punktu.

               (5)

               Tāpēc attiecīgi būtu jāgroza Lēmums 2014/932/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2014/932/KĀDP groza šādi:

               1)

               lēmuma 1. pantu pārnumurē par 2.a pantu un 1. punktam pievieno šādu apakšpunktu:

                           “d)

                           darbības, ar kurām pārkāpj ieroču embargo vai kuras kavē humānās palīdzības sniegšanu Jemenai vai piekļuvi humānajai palīdzībai, vai tās sadali Jemenā.”

                     ;

               2)

               lēmuma 2.pantu pārnumurē par 2.b pantu un 1. punktam pievieno šādu apakšpunktu:

                           “d)

                           darbības, ar kurām pārkāpj ieroču embargo vai kuras kavē humānās palīdzības sniegšanu Jemenai vai piekļuvi humānajai palīdzībai, vai tās sadali Jemenā.”

                     ;

               3)

               lēmuma 2.b panta 5. punktā tekstu “2. panta 1. punktā” aizstāj ar “1. punktā”;

               4)

               iekļauj šādus pantus:
               “1. pants
               1.   Dalībvalstu valstspiederīgajiem vai no dalībvalstu teritorijām, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts tieši vai netieši pārdot, piegādāt, nodot vai eksportēt bruņojumu un ar to saistītus visu veidu materiālus, tostarp ieročus un munīciju, militāros transportlīdzekļus un ekipējumu, paramilitāro ekipējumu un visa minētā rezerves daļas – neatkarīgi no tā, vai to izcelsme ir attiecīgo dalībvalstu teritorijās –, personām un vienībām, ko norādījusi Apvienoto Nāciju Organizācijas Drošības padome vai saskaņā ar ANO DP Rezolūcijas 2140 (2014) 19. punktu izveidotā komiteja, vai šo personu vai vienību interesēs, vai tiem, kas darbojas to vārdā vai to vadībā Jemenā.
               Šajā punktā minētās personas un vienības ir uzskaitītas šā lēmuma pielikumā.
               2.   Ir aizliegts:

                           a)

                           tieši vai netieši jebkurai 1. punktā minētai fiziskai vai juridiskai personai, vienībai vai struktūrai sniegt tehnisko palīdzību, apmācību vai cita veida palīdzību, tostarp nodrošināt bruņotus algotņus, kas saistīta ar militārām darbībām un ar bruņojuma un ar to saistītu visu veidu materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa minētā rezerves daļu, piegādi, ražošanu, apkopi un izmantošanu;

                           b)

                           tieši vai netieši jebkurai 1. punktā minētai fiziskai vai juridiskai personai, vienībai vai struktūrai sniegt finansējumu vai finansiālu palīdzību, kas saistīta ar militārām darbībām, tostarp jo īpaši dotācijas, aizdevumus un eksporta kredītu apdrošināšanu, kā arī apdrošināšanu vai pārapdrošināšanu jebkādai ieroču un ar tiem saistītu materiālu pārdošanai, piegādei, nodošanai vai eksportēšanai vai ar tiem saistītas tehniskas vai citādas palīdzības sniegšanai.

                     2. pants
               1.   Saskaņā ar savām valsts iestādēm un tiesību aktiem un atbilstīgi starptautiskām tiesībām, jo īpaši jūras tiesībām un atbilstīgiem starptautiskiem nolīgumiem civilās aviācijas jomā, dalībvalstis savā teritorijā, tostarp savās jūras ostās un lidostās, inspicē visas kravas, kas tiek sūtītas uz Jemenu, ja to rīcībā ir informācija, kas dod pietiekamu pamatu uzskatīt, ka kravā ir priekšmeti, kuru piegāde, pārdošana, nodošana vai eksportēšana saskaņā ar šo lēmumu ir aizliegta.
               2.   Atklājot priekšmetus, kuru piegāde, pārdošana, nodošana vai eksports atbilstīgi šim lēmumam ir aizliegts, dalībvalstis tos konfiscē un likvidē, tostarp iznīcinot, padarot darboties nespējīgus, nododot glabāšanā vai nododot likvidēšanai valstij, kas nav izcelsmes vai galamērķa valsts.
               3.   Dalībvalstis nekavējoties iesniedz sākotnēju rakstisku ziņojumu Sankciju komitejai par 1. punktā minēto inspekciju, jo īpaši iekļaujot skaidrojumu par inspekciju pamatojumiem, šādu inspekciju rezultātiem un to, vai tika nodrošināta sadarbība, kā arī vai tika atrasti aizliegti priekšmeti. Turklāt dalībvalstis Sankciju komitejai 30 dienu laikā iesniedz vēl vienu rakstisku ziņojumu, kurā ietver būtiskas ziņas par inspekciju, konfiscēšanu un likvidēšanu un būtiskas ziņas par nodošanu, ietverot priekšmetu aprakstu, to izcelsmi un paredzēto galamērķi, ja šāda informācija nav ietverta sākotnējā rakstiskā ziņojumā.”

         2. pants
   Ar šo Lēmuma 2014/932/KĀDP pielikumu groza tā, kā izklāstīts šā lēmuma pielikumā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2015. gada 8. jūnijā

            Padomes vārdā –

            priekšsēdētāja

         D. REIZNIECE-OZOLA

      (1)  Padomes Lēmums 2014/932/KĀDP (2014. gada 18. decembris) par ierobežojošiem pasākumiem saistībā ar situāciju Jemenā (OV L 365, 19.12.2014., 147. lpp.).

      PIELIKUMS

                  I.

                  Lēmuma 2014/932/KĀDP pielikuma virsrakstu aizstāj ar šādu:

                     “Lēmuma 1. panta 1. punktā, 2.a panta 1. punktā un 2.b panta 1. un 2. punktā minēto personu un vienību saraksts”
                  .

                  II.

                  Lēmuma 2014/932/KĀDP pielikumā ietvertajam sarakstam pievieno šādus ierakstus:
                  “4.   Abdulmalik al-Houthi

                     Cita informācija: Jemenas Houthi kustības vadītājs. Ir iesaistījies darbībās, kas apdraud mieru, drošību vai stabilitāti Jemenā. Datums, kad iekļauts ANO sarakstā: 14.4.2015.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Abdul Malik al-Houthi ir līderis grupai, kura ir iesaistījusies darbībās, kas apdraud mieru, drošību vai stabilitāti Jemenā.
                  2014. gada septembrī Houthi spēki sagrāba Sanu (Sanaa), un 2015. gada janvārī tie mēģināja vienpusēji nomainīt Jemenas likumīgo valdību ar nelikumīgu Houthis kontrolē esošu pārvaldes struktūru. Jemenas Houthi kustības vadību Al-Houthi uzņēmās 2004. gadā pēc viņa brāļa Hussein Badredden al-Houthi nāves. Kā grupas līderis al-Houthi ir vairākkārt draudējis Jemenas iestādēm ar turpmākiem nemieriem, ja tie nereaģēs uz viņa prasībām, un aizturējis prezidentu Hadi, premjerministru un vadošus ministru kabineta locekļus. Hadi pēc tam aizbēga uz Adenu (Aden). Vēlāk Houthi grupējums ar bijušajam prezidentam Saleh un viņa dēlam Ahmed Ali Saleh lojālu bruņotu vienību palīdzību izvērsa vēl vienu uzbrukumu Adenai.
                  5.   Ahmed Ali Abdullah Saleh

                     Cita informācija: viņam ir bijusi liela loma, veicinot Houthi militāru paplašināšanos. Ir iesaistījies darbībās, kas apdraud mieru, drošību vai stabilitāti Jemenā. Ahmed Saleh ir bijušā Jemenas Republikas prezidenta Ali Abdullah Saleh dēls. Datums, kad iekļauts ANO sarakstā: 14.4.2015.

                     Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                     Ahmed Ali Saleh ir darbojies ar mērķi graut prezidenta Hadi autoritāti, izjaukt Hadi centienus reformēt armiju un likt šķēršļus Jemenas mierīgai pārejai uz demokrātiju. Saleh ir bijusi liela loma, veicinot Houthi militāru paplašināšanos. No 2013. gada februāra vidus Ahmed Ali Saleh ir izsniedzis tūkstošiem jaunu šauteņu Republikas gvardes brigādēm un neidentificētiem cilšu šeihiem. Ieroči tika sākotnēji iepirkti 2010. gadā un noglabāti tam, lai vēlākā posmā nopirktu to saņēmēju lojalitāti politiska labuma gūšanai.
                  Pēc tam, kad 2011. gadā no Jemenas prezidenta amata atkāpās Saleh tēvs – bijušais Jemenas prezidents Ali Abdullah Saleh, Ahmed Ali Saleh saglabāja savu Jemenas Republikas gvardes komandiera posteni. Mazliet vairāk nekā gadu vēlāk prezidents Hadi atlaida Saleh, tomēr Saleh saglabāja būtisku ietekmi Jemenas armijas aprindās pat pēc komandiera pilnvaru zaudēšanas. 2014. gada novembrī ANO iekļāva Ali Abdullah Saleh sarakstā saskaņā ar ANO DPR 2140.”


title: Padomes Lēmums (ES) 2015/1855 (2015. gada 13. oktobris), ar ko nosaka nostāju, kas Eiropas Savienības vārdā ir jāieņem Ar tirdzniecību saistīto intelektuālā īpašuma tiesību padomē un Pasaules Tirdzniecības organizācijas Vispārējā padomē attiecībā uz to PTO dalībvalstu, kuras ir vismazāk attīstītās valstis, lūgumu pagarināt tām pārejas laiku saskaņā ar Līguma par ar tirdzniecību saistītām intelektuālā īpašuma tiesībām 66. panta 1. punktu attiecībā uz noteiktiem pienākumiem saistībā ar zālēm un piešķirt atbrīvojumu no pienākumiem saskaņā ar minētā līguma 70. panta 8. un 9. punktu

text:
               16.10.2015

               LV

               Eiropas Savienības Oficiālais Vēstnesis

               L 271/33

         PADOMES LĒMUMS (ES) 2015/1855
   (2015. gada 13. oktobris),
   ar ko nosaka nostāju, kas Eiropas Savienības vārdā ir jāieņem Ar tirdzniecību saistīto intelektuālā īpašuma tiesību padomē un Pasaules Tirdzniecības organizācijas Vispārējā padomē attiecībā uz to PTO dalībvalstu, kuras ir vismazāk attīstītās valstis, lūgumu pagarināt tām pārejas laiku saskaņā ar Līguma par ar tirdzniecību saistītām intelektuālā īpašuma tiesībām 66. panta 1. punktu attiecībā uz noteiktiem pienākumiem saistībā ar zālēm un piešķirt atbrīvojumu no pienākumiem saskaņā ar minētā līguma 70. panta 8. un 9. punktu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ievērojot Līguma par ar tirdzniecību saistītām intelektuālā īpašuma tiesībām (“TRIPS līgums”) 66. panta 1. punktu, Ar tirdzniecību saistīto intelektuālā īpašuma tiesību padomei (“TRIPS padome”) pēc pienācīgi motivēta lūguma no kādas PTO dalībvalsts, kura ir vismazāk attīstītā valsts, jāpiešķir pārejas laika pagarinājumi.

               (2)

               Pasaules Tirdzniecības organizācijas (“PTO”) Dohas Ministru konference 2001. gada 14. novembrī pieņēma Deklarāciju par TRIPS līgumu un sabiedrības veselību (“Dohas deklarācija”). Tajā tika norādīts, ka TRIPS līguma 66. panta 1. punktā paredzētais pārejas laika pagarinājums neskar PTO dalībvalstu, kuras ir vismazāk attīstītās valstis, tiesības lūgt citus pagarinājumus.

               (3)

               Saskaņā ar Dohas deklarācijas 7. punktu un TRIPS līguma 66. panta 1. punktu TRIPS padome ar 2002. gada 27. jūnija lēmumu pagarināja līdz 2016. gada 1. janvārim pārejas laiku, kura laikā PTO dalībvalstīm, kuras ir vismazāk attīstītās valstis, nav pienākuma nodrošināt patenta aizsardzību zālēm.

               (4)

               PTO Vispārējā padome 2002. gada 8. jūlijā pieņēma cieši saistītu lēmumu, ar ko vismazāk attīstītajām valstīm tiek piešķirts atbrīvojums no pienākuma piešķirt ekskluzīvas tirdzniecības tiesības saskaņā ar TRIPS līguma 70. panta 9. punktu. Atbrīvojumu piemēro līdz 2016. gada 1. janvārim.

               (5)

               Bangladeša 2015. gada 23. februārī to PTO dalībvalstu, kuras ir vismazāk attīstītās valstis, grupas vārdā lūdza piešķirt – kamēr katra no tām turpina būt vismazāk attīstītās valsts – pārejas laika pagarinājumu uz nenoteiktu laiku saskaņā ar TRIPS līguma 66. panta 1. punktu un atbrīvojumu no pienākumiem uz nenoteiktu laiku saskaņā ar minētā līguma 70. panta 8. un 9. punktu.

               (6)

               Tā kā kopš 2002. gada ir ticis piešķirts atsevišķs atbrīvojums attiecībā uz intelektuālā īpašuma tiesībām saistībā ar zālēm, Savienībai ir lietderīgi piekrist pārejas laika pagarināšanai, lai nekavētu pieeju zālēm tām PTO dalībvalstīm, kuras ir vismazāk attīstītās valstis.

               (7)

               Vairākas PTO dalībvalstis šķiet gatavas piešķirt pagarinājumu uz nenoteiktu laiku un atbrīvojumu uz nenoteiktu laiku, un tādēļ Savienībai atbilstīgi tās pastāvīgam atbalstam Dohas deklarācijai būtu jāpievienojas konsensam. Tomēr, ja PTO dalībvalstis vienojas par risinājumu piešķirt turpmāku pagaidu pagarinājumu un pagaidu atbrīvojumu, Savienībai būtu jāpiekrīt arī šādam risinājumam.

               (8)

               Ir lietderīgi noteikt nostāju, kas Savienības vārdā jāieņem TRIPS Padomē un PTO Vispārējā padomē attiecībā uz PTO dalībvalstu, kuras ir vismazāk attīstītās valstis, lūgumu pagarināt pārejas laiku saskaņā ar TRIPS līguma 66. panta 1. punktu attiecībā uz noteiktiem pienākumiem saistībā ar zālēm un piešķirt atbrīvojumu no pienākumiem saskaņā ar minētā līguma 70. panta 8. un 9. punktu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā ir jāieņem Ar tirdzniecību saistīto intelektuālā īpašuma tiesību padomē un Pasaules Tirdzniecības organizācijas (“PTO”) Vispārējā padomē, ir šāda:

               a)

               piekrist:

                           i)

                           PTO dalībvalstu, kuras ir vismazāk attīstītās valstis, lūgumam piešķirt pārejas laika pagarinājumu saskaņā ar Līguma par ar tirdzniecību saistītām intelektuālā īpašuma tiesībām (“TRIPS līgums”) 66. panta 1. punktu attiecībā uz noteiktiem pienākumiem saistībā ar zālēm; un

                           ii)

                           lūgumam piešķirt PTO dalībvalstīm, kuras ir vismazāk attīstītās valstis, atbrīvojumu no pienākumiem saskaņā ar TRIPS līguma 70. panta 8. un 9. punktu; un

               b)

               piekrist vai nu:

                           i)

                           lūgumam par šā panta a) punkta i) apakšpunktā minēto pagarinājumu vai par šā panta a) punkta ii) apakšpunktā minēto atbrīvojumu, vai abiem, kas piemērojami tik ilgi, kamēr katra PTO dalībvalsts, kas ir vismazāk attīstītā valsts, turpina būt vismazāk attīstītā valsts; vai

                           ii)

                           lūgumam par pagaidu pagarinājumu vai pagaidu atbrīvojumu, vai abiem, ja minētais lūgums ir pieņemams arī citām PTO dalībvalstīm.

         2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 13. oktobrī

            Padomes vārdā –

            priekšsēdētājs

         J. ASSELBORN


title: 2012/529/ES: Padomes Lēmums ( 2012. gada 24. septembris ), ar ko ieceļ Reģionu komitejas locekli un locekļa aizstājēju no Vācijas

text:
               29.9.2012

               LV

               Eiropas Savienības Oficiālais Vēstnesis

               L 264/12

         PADOMES LĒMUMS
   (2012. gada 24. septembris),
   ar ko ieceļ Reģionu komitejas locekli un locekļa aizstājēju no Vācijas
   (2012/529/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Werner JOSTMEIER kunga pilnvaru termiņa beigām ir atbrīvojusies viena Reģionu komitejas locekļa vieta.

               (3)

               Pēc Dietmar BROCKES kunga pilnvaru termiņa beigām atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Markus TÖNS kungs, Mitglied des Landtags des Landes Nordrhein-Westfalen;

                     un

               b)

               par locekļa aizstājēju:

                           —

                              Stefan ENGSTFELD kungs, Mitglied des Landtags des Landes Nordrhein-Westfalen.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Eiropas Parlamenta Reglamenta 81. panta grozīšana #Eiropas Parlamenta 2008. gada 8. maija lēmums par Eiropas Parlamenta Reglamenta 81. panta par īstenošanas pasākumiem grozīšanu (2008/2027(REG))

text:
               12.11.2009

               LV

               Eiropas Savienības Oficiālais Vēstnesis

               CE 271/76

         Ceturtdiena, 2008. gada 8. maijsEiropas Parlamenta Reglamenta 81. panta grozīšana
   P6_TA(2008)0190
   Eiropas Parlamenta 2008. gada 8. maija lēmums par Eiropas Parlamenta Reglamenta 81. panta par īstenošanas pasākumiem grozīšanu (2008/2027(REG))
   2009/C 271 E/10

      Eiropas Parlaments,
   ņemot vērā priekšsēdētāja 2008. gada 27. marta vēstuli par iestāžu nolīgumu, ko Priekšsēdētāju konference apstiprināja 2007. gada 12. decembrī,
   ņemot vērā Iestāžu nolīgumu starp Eiropas Parlamentu un Komisiju par procedūrām, lai īstenotu Padomes Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību, un kas grozīts ar Lēmumu 2006/512/EK (1),
   ņemot vērā Reglamenta 120. panta 2. punktu, 201. un 202. pantu,
   ņemot vērā Konstitucionālo jautājumu komitejas ziņojumu (A6-0108/2008),

               1.

               nolemj Reglamentā veikt turpmāk minēto grozījumu;

               2.

               norāda, ka šis grozījums stāsies spēkā nākamās sesijas pirmajā dienā;

               3.

               uzdod priekšsēdētājam nosūtīt šo lēmumu Padomei un Komisijai zināšanai.

               SPĒKĀ ESOŠAIS TEKSTS

               GROZĪJUMS

                  Grozījums Nr. 1

                  Reglaments

                  81. pants — 4. punkts — a) apakšpunkts

                           a)

                           kontroles laiku sāk skaitīt no brīža, kad pasākumu projekts ir iesniegts Parlamentam visās oficiālajās valodās;

                           a)

                           kontroles laiku sāk skaitīt no brīža, kad pasākumu projekts ir iesniegts Parlamentam visās oficiālajās valodās.
                                 Ja piemēro īsāku termiņu (5.a panta 5. punkta b) apakšpunkts Padomes Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību) un steidzamos gadījumos (Padomes Lēmuma 1999/468/EK 5.a panta 6. punkts), ja vien atbildīgās komitejas priekšsēdētājs neiebilst, kontroles laiku sāk skaitīt no dienas, kad Parlaments ir saņēmis īstenošanas pasākumu galīgo projektu valodu versijās, kas iesniegtas tās komitejas locekļiem, kura izveidota saskaņā ar Lēmumu 1999/468/EK. Šādā gadījumā 138. pantu nepiemēro;

      (1)  Pieņemtie teksti, 8.5.2008., P6_TA(2008)0189.


title: 2012/674/ES: Komisijas Lēmums ( 2012. gada 29. oktobris ) par Bosnijai un Hercegovinai sniegtā Eiropas Savienības makrofinansiālā atbalsta pieejamības termiņa pagarināšanu

text:
               31.10.2012

               LV

               Eiropas Savienības Oficiālais Vēstnesis

               L 302/13

         KOMISIJAS LĒMUMS
   (2012. gada 29. oktobris)
   par Bosnijai un Hercegovinai sniegtā Eiropas Savienības makrofinansiālā atbalsta pieejamības termiņa pagarināšanu
   (2012/674/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Lēmumu 2009/891/EK, ar ko piešķir makrofinansiālo palīdzību Bosnijai un Hercegovinai (1), un jo īpaši tā 1. panta 4. punktu,
   tā kā:

               (1)

               Saskaņā ar iepriekš minēto Lēmumu 2009/891/EK Eiropas Savienības makrofinansiālais atbalsts Bosnijai un Hercegovinai ir pieejams līdz 2012. gada 7. novembrim.

               (2)

               Lēmuma 2009/891/EK 1. panta 4. punktā ir paredzēta iespēja, ka Komisija var pagarināt pieejamības periodu ne vairāk kā par vienu gadu.

               (3)

               Pieejamības periods ir jāpagarina par vienu gadu, lai izpildītu finansiālā atbalsta programmu.

               (4)

               Šis pagarinājums ir pienācīgi apspriests ar Ekonomikas un finanšu komiteju,

         IR PIEŅĒMUSI ŠO LĒMUMU.
   1. pants
   Bosnijai un Hercegovinai sniegtā makrofinansiālā atbalsta pieejamības periods tiek pagarināts par vienu papildu gadu – līdz 2013. gada 7. novembrim.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 29. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 320, 5.12.2009., 6. lpp.


title: 2008/635/EK: Komisijas Lēmums ( 2008. gada 22. jūlijs ) par aitu un kazu sugas dzīvnieku spermas, olšūnu un embriju importu Kopienā attiecībā uz trešo valstu sarakstiem, spermas savākšanas centriem un embriju ieguves brigādēm, un sertificēšanas prasībām (izziņots ar dokumenta numuru K(2008) 3625) (Dokuments attiecas uz EEZ)

text:
               2.8.2008

               LV

               Eiropas Savienības Oficiālais Vēstnesis

               L 206/17

      KOMISIJAS LĒMUMS

   (2008. gada 22. jūlijs)
   par aitu un kazu sugas dzīvnieku spermas, olšūnu un embriju importu Kopienā attiecībā uz trešo valstu sarakstiem, spermas savākšanas centriem un embriju ieguves brigādēm, un sertificēšanas prasībām
   (izziņots ar dokumenta numuru K(2008) 3625)
   (Dokuments attiecas uz EEZ)
   (2008/635/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 2. punkta b) apakšpunktā, 17. panta 3. punktā, 18. panta 1. punkta pirmajā ievilkumā un 19. panta ievadteikumā un b) apakšpunktā,
   tā kā:

               (1)

               Direktīva 92/65/EEK nosaka dzīvnieku veselības prasības tādu dzīvnieku, spermas, olšūnu un embriju tirdzniecībai un importam Kopienā, kam nepiemēro direktīvā minētajos īpašajos Kopienas normatīvajos aktos noteiktās dzīvnieku veselības prasības. Tā arī paredz izveidot tādu trešo valstu vai trešo valstu daļu sarakstu, kuras var dot direktīvas II nodaļā sniegtajām garantijām līdzvērtīgas garantijas un no kurām dalībvalstis drīkst importēt aitu un kazu sugas dzīvnieku spermu, olšūnas un embrijus.

               (2)

               Direktīva 92/65/EEK arī paredz izveidot trešo valstu spermas un embriju savākšanas centru sarakstu, kuriem šīs trešās valstis var dot minētās direktīvas 11. pantā minētās garantijas.

               (3)

               Tomēr, lai nodrošinātu Kopienas tiesību aktu konsekvenci un ievērotu starptautisko nomenklatūru, attiecībā uz aitu un kazu sugas dzīvnieku olšūnu un embriju savākšanas centriem šajā gadījumā ir atbilstošāk lietot terminu “embriju iegūšanas brigādes”, nevis “savākšanas centri”.

               (4)

               Saskaņā ar Direktīvu 92/65/EEK aitu un kazu sugas dzīvnieku spermai, olšūnām un embrijiem, ko importē Kopienā, jābūt veselības sertifikātiem, kuru paraugi izveidoti atbilstīgi minētajai direktīvai.

               (5)

               Saskaņā ar Direktīvu 92/65/EEK jānosaka īpašas dzīvnieku veselības prasības vai minētajā direktīvā noteiktajām garantijām līdzvērtīgas garantijas, kas attiecas uz aitu un kazu sugas dzīvnieku spermas, olšūnu un embriju importu Kopienā.

               (6)

               Komisijas 1994. gada 31. janvāra Lēmums 94/63/EK, ar ko sastāda to trešo valstu pagaidu sarakstu, no kurām dalībvalstis atļauj ievest aitu, kazu un zirgu sugas dzīvnieku spermu, olšūnas un embrijus un cūku sugas dzīvnieku olšūnas un embrijus (2), nosaka, ka dalībvalstīm jāļauj importēt aitu un kazu sugas dzīvnieku spermu, olšūnas un embrijus no trešām valstīm, kuras ietvertas sarakstā Padomes Lēmuma 79/542/EEK (3) pielikumā un no kurām atļauts importēt dzīvus aitu un kazu sugas dzīvniekus.

               (7)

               Lēmums 94/63/EK ir atcelts ar Komisijas Lēmumu 2008/636/EK (4).

               (8)

               Tādēļ ar šo lēmumu jānosaka tādu trešo valstu saraksts, no kurām dalībvalstīm jāatļauj importēt aitu un kazu sugas dzīvnieku spermu, olšūnas un embrijus.

               (9)

               Šajā lēmumā arī jānosaka tādu spermas savākšanas centru un embriju ieguves brigāžu saraksts, no kuriem dalībvalstīm jāļauj importēt aitu un kazu sugas dzīvnieku spermu, olšūnas un embrijus, kuru izcelsme ir trešās valstīs.

               (10)

               Direktīvas 92/65/EEK 17. panta 3. punktā noteikta procedūra, lai grozītu spermas savākšanas centru un embriju ieguves brigāžu sarakstu, no kuriem dalībvalstīm jāļauj importēt aitu un kazu sugas dzīvnieku spermu, olšūnas un embrijus. Grozītie saraksti jāpublicē Komisijas tīmekļa vietnē (5).

               (11)

               Lai nodrošinātu Kopienas tiesību aktu konsekvenci, prasības attiecībā uz aitu un kazu tirdzniecību Kopienā vaislai un īpašie testēšanas režīmi šādiem dzīvniekiem, kā noteikts Padomes 1991. gada 28. janvāra Direktīvā 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (6), jāņem vērā šajā lēmumā noteiktajā veselības sertifikāta paraugā aitu un kazu sugas dzīvnieku spermas importam.

               (12)

               Nosacījumi dzīvnieku veselībai, lai vaislas aitu un kazu sugas dzīvniekus ievestu Kopienā, noteikti Lēmumā 79/542/EEK. Šīs prasības jāņem vērā šajā lēmumā noteiktajā veselības sertifikāta paraugā aitu un kazu sugas dzīvnieku spermas importam.

               (13)

               Aitu un kazu sugas dzīvniekiem atsevišķas infekcijas slimības tiek izplatītas ar spermu. Tādēļ jāveic īpaši dzīvnieku veselības testi šādu slimību konstatēšanai saskaņā ar konkrētām testa programmām, kuras norāda donordzīvnieku pārvietošanu gan pirms spermas savākšanas, gan tās laikā. Šiem testiem un testa programmām jāatbilst starptautiskiem standartiem, un tādēļ tie jānorāda šajā lēmumā noteiktajā veselības sertifikāta paraugā aitu un kazu sugas dzīvnieku spermas importam.

               (14)

               Jāņem vērā arī noteikumi Eiropas Parlamenta un Padomes 2001. gada 22. maija Regulā (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (7), un Komisijas 2006. gada 31. marta Regulā (EK) Nr. 546/2006, ar ko īsteno Eiropas Parlamenta un Padomes Regulu (EK) Nr. 999/2001 attiecībā uz skrepi slimības valsts kontroles programmām un papildu garantijām, nosaka dažas atkāpes no Lēmumā 2003/100/EK noteiktajām prasībām un atceļ Regulu (EK) Nr. 1874/2003 (8).

               (15)

               Sanitārie apstākļi olšūnu un embriju savākšanai, apstrādei, uzglabāšanai un transportēšanai un veselības nosacījumi, ko piemēro donordzīvnieku mātītēm, noteikti Direktīvas 92/65/EEK D pielikuma III un IV nodaļā. Tomēr jānodrošina papildu garantijas, īpaši attiecībā uz šajā lēmumā noteikto valsts pilnvarotā veterinārārsta uzraudzību embriju iegūšanas brigādēm.

               (16)

               Kopienas tiesību aktu skaidrības labad ir lietderīgi šajā lēmumā noteikt tādu trešo valstu un apstiprinātu spermas savākšanas centru sarakstu, no kuriem dalībvalstīm jāļauj importēt Kopienā aitu un kazu sugas dzīvnieku spermu, tādu trešo valstu un apstiprinātu embriju ieguves brigāžu sarakstu, no kurām dalībvalstīm jāļauj importēt Kopienā minēto dzīvnieku sugu olšūnas un embrijus, un sertificēšanas prasības šādam importam, lai vienā aktā apvienotu visas minētās prasības.

               (17)

               Piemērojot šo lēmumu, jāņem vērā īpašas sertificēšanas prasības, kas noteiktas Nolīguma starp Eiropas Kopienu un Šveices Konfederāciju par tirdzniecību ar lauksaimniecības produktiem 11. pielikuma 2. papildinājuma IX(B) nodaļas 7. punkta b) apakšpunktā (9), kas apstiprināts ar Padomes un Komisijas 2002. gada 4. aprīļa Lēmumu 2002/309/EK, Euratom attiecībā uz Nolīgumu par zinātnisku un tehnoloģisku sadarbību par septiņu nolīgumu noslēgšanu ar Šveices Konfederāciju (10). Tādēļ aitu un kazu sugas dzīvnieku spermas, olšūnu un embriju sūtījumiem no Šveices uz Kopienu piemēro Komisijas 1995. gada 19. septembra Lēmumā 95/388/EK, ar ko nosaka sertifikātu paraugu Kopienas iekšējai tirdzniecībai ar aitu un kazu sugas dzīvnieku spermu, olšūnām un embrijiem (11), paredzētos sertifikātus, kas pieņemti saskaņā ar minēto lēmumu.

               (18)

               Piemērojot šo lēmumu, jāņem vērā īpašas sertificēšanas prasības un veselības apliecinājuma paraugs, ko var noteikt saskaņā ar Eiropas Kopienas un Kanādas valdības nolīgumu par sanitārajiem pasākumiem, lai aizsargātu sabiedrības un dzīvnieku veselību saistībā ar tirdzniecību ar dzīviem dzīvniekiem un dzīvnieku izcelsmes produktiem (12), kas apstiprināts ar Padomes Lēmumu 1999/201/EK (13).

               (19)

               Piemērojot šo lēmumu, turklāt jāņem vērā īpašas sertificēšanas prasības un veselības apliecinājuma paraugs, ko var noteikt saskaņā ar Nolīgumu starp Eiropas Kopienu un Jaunzēlandi par sanitārajiem pasākumiem, kas piemērojami dzīvu dzīvnieku un dzīvnieku izcelsmes produktu tirdzniecībai (14), kas apstiprināts ar Padomes Lēmumu 97/132/EK (15).

               (20)

               Šajā lēmumā noteiktie pasākumi ir saskaņā ar Pārtikas ķēdes un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Spermas imports
   Dalībvalstīm atļauj importēt aitu un kazu sugas dzīvnieku spermu, kas savākta trešās valstīs un apstiprinātos spermas savākšanas centros, kuru saraksts norādīts I pielikumā un kuri atbilst dzīvnieku veselības prasībām, kas izklāstītas veselības sertifikāta paraugā II pielikumā.
   2. pants
   Olšūnu un embriju imports
   Dalībvalstīm atļauj importēt aitu un kazu sugas dzīvnieku olšūnas un embrijus, kas iegūti trešās valstīs un apstiprinātās embriju ieguves brigādēs, kuru saraksts norādīts III pielikumā un kuras atbilst dzīvnieku veselības prasībām, kas izklāstītas veselības sertifikāta paraugā IV pielikumā.
   3. pants
   Piemērojamība
   Šo lēmumu piemēro no 2008. gada 1. septembra.
   4. pants
   Adresāti
   Šis lēmums ir adresēts dalībvalstīm.

      Briselē, 2008. gada 22. jūlijā

            Komisijas vārdā —

            Komisijas locekle

         Androulla VASSILIOU

      (1)  OV L 268, 14.9.1992., 54. lpp. Direktīvā jaunākie grozījumi izdarīti ar Komisijas Lēmumu 2007/265/EK (OV L 114, 1.5.2007., 17. lpp.).

      (2)  OV L 28, 2.2.1994., 47. lpp. Lēmumā jaunākie grozījumi izdarīti ar Lēmumu 2004/211/EK (OV L 73, 11.3.2004., 1. lpp.).

      (3)  OV L 146, 14.6.1979., 15. lpp. Lēmumā jaunākie grozījumi izdarīti ar Komisijas Lēmumu 2008/61/EK (OV L 15, 18.1.2008., 33. lpp.).

      (4)  Skatīt šā Oficiālā Vēstneša 32. lpp.

      (5)  http://circa.europa.eu/irc/sanco/vets/info/data/semen/semen.html

      (6)  OV L 46, 19.2.1991., 19. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.).

      (7)  OV L 147, 31.5.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 571/2008 (OV L 161, 20.6.2008., 4. lpp.).

      (8)  OV L 94, 1.4.2006., 28. lpp.

      (9)  OV L 114, 30.4.2002., 132. lpp.

      (10)  OV L 114, 30.4.2002., 1. lpp.

      (11)  OV L 234, 3.10.1995., 30. lpp. Lēmumā grozījumi izdarīti ar Lēmumu 2005/43/EK (OV L 20, 22.1.2005., 34. lpp.).

      (12)  OV L 71, 18.3.1999., 3. lpp.

      (13)  OV L 71, 18.3.1999., 1. lpp.

      (14)  OV L 57, 26.2.1997., 5. lpp.

      (15)  OV L 57, 26.2.1997., 4. lpp. Lēmumā grozījumi izdarīti ar Lēmumu 1999/837/EK (OV L 332, 23.12.1999., 1. lpp.).

      I PIELIKUMS
      Tādu trešo valstu un apstiprinātu spermas savākšanas centru saraksts, no kuriem dalībvalstīm jāatļauj importēt aitu un kazu sugas dzīvnieku spermu

                  ISO kods

                  Trešās valsts nosaukums

                  Centra apstiprinājuma numurs

                  Centra nosaukums

                  Centra adrese

                  Centra apstiprināšanas datums

                  Piezīmes

                  Teritorijas apraksts
                  (ja nepieciešams)

                  Papildu garantijas

                  AU

                  Austrālija

                  Papildu garantijas attiecībā uz testēšanu, kas noteiktas II pielikumā sertifikāta II.4.8. un II.4.9. punktā, ir obligātas.

                  CA

                  Kanāda

                  Teritorija, kā aprakstīts Lēmuma 79/542/EEK (ar jaunākajiem grozījumiem) I pielikuma 1. daļā.

                  Papildu garantijas attiecībā uz testēšanu, kas noteiktas II pielikumā sertifikāta II.4.8. punktā, ir obligātas.

                  CH

                  Šveice

                  CL

                  Čīle

                  GL

                  Grenlande

                  HR

                  Horvātija

                  IS

                  Īslande

                  NZ

                  Jaunzēlande

                  PM

                  Senpjēra un Mikelona

                  US

                  ASV

                  Papildu garantijas attiecībā uz testēšanu, kas noteiktas II pielikumā sertifikāta II.4.8. punktā, ir obligātas.

                              a)

                              Veselības sertifikātus sagatavo eksportētājvalsts, pamatojoties uz II pielikumā doto paraugu. Paraugā norādītajā uzskaitījuma secībā tajos ietver apliecinājumus, kas vajadzīgi ikvienai trešai valstij, un, ja nepieciešams, eksportētājvalstij pieprasītās papildu garantijas, kā norādīts I pielikumā.
                              Ja to pieprasa ES saņēmējvalsts, veselības sertifikāta oriģinālajā formā iekļauj papildu sertificēšanas prasības.

                              b)

                              Katra sertifikāta oriģināls ir uz vienas lapas abām pusēm, vai, ja nepieciešams vairāk teksta, tam jābūt tādā formā, lai visas vajadzīgās lapas ir daļa no nedalāma veseluma.

                              c)

                              To sagatavo vismaz vienas tās ES dalībvalsts oficiālajā valodā, kuras robežkontroles punktā tiks veikta pārbaude, un ES saņēmējvalsts oficiālajā valodā. Tomēr šīs dalībvalstis var to atļaut sagatavot citā Kopienas valodā, kas nav to oficiālā valoda, vajadzības gadījumā kopā ar apstiprinātu tulkojumu.

                              d)

                              Ja sūtījuma vienību identifikācijai (sertifikāta parauga I.28. punkts) sertifikātam pievieno papildu lapas, šīs lapas uzskatāmas par sertifikāta oriģināla daļu un apstiprināmas ar sertificējošā valsts pilnvarotā veterinārārsta parakstu un zīmogu katrā lapā.

                              e)

                              Ja sertifikāts, tostarp d) apakšpunktā minētie dokumenti, sagatavots uz vairāk nekā vienas lapas, katru lapu numurē, apakšmalā norādot (lapas numurs) no (kopējais lapu skaits) un augšmalā norādot kompetentās iestādes piešķirto sertifikāta koda numuru.

                              f)

                              Sertifikāta oriģinālu aizpilda un paraksta valsts pilnvarots veterinārārsts pēdējā darbdienā pirms sūtījuma iekraušanas nosūtīšanai uz Kopienu. Veicot šo uzdevumu, eksportētājvalsts kompetentā iestāde nodrošina, ka tiek ievēroti sertificēšanas principi, kas ir līdzvērtīgi Padomes Direktīvā 96/93/EK noteiktajiem principiem.
                              Paraksta krāsai jāatšķiras no drukātā teksta krāsas. Tādus pašus noteikumus piemēro zīmogiem, kuri nav reljefā vai ūdenszīmē.

                              g)

                              Sertifikāta oriģināls ir pievienots sūtījumam, līdz tas sasniedz ES robežkontroles punktu.

                              h)

                              Sertifikāts ir derīgs 10 dienas pēc tā izdošanas. Ja transportēšana notiek ar kuģi, derīguma termiņu pagarina, ievērojot transportēšanas ilgumu.

                              i)

                              Spermu un olšūnas/embrijus nedrīkst transportēt vienā konteinerā kopā ar citu spermu un olšūnām/embrijiem, kuru galamērķis nav Eiropas Kopiena vai kuriem ir sliktāks veselības stāvoklis.

                              j)

                              Transportēšanas laikā uz Eiropas Kopienu konteineram jābūt slēgtam un plomba nedrīkst būt salauzta.

                              k)

                              Kompetentā iestāde piešķir sertifikāta atsauces numuru, kā minēts I.2. un II.a ailē.

      II PIELIKUMS
      Veselības sertifikāta paraugs aitu un kazu sugas dzīvnieku spermas importam

      III PIELIKUMS
      Tādu trešo valstu un apstiprinātu embriju ieguves brigāžu saraksts, no kurām dalībvalstīm jāatļauj importēt aitu un kazu sugas dzīvnieku olšūnas un embrijus

                  ISO kods

                  Trešās valsts nosaukums

                  Brigādes apstiprinājuma numurs

                  Brigādes nosaukums

                  Brigādes adrese

                  Brigādes apstiprināšanas datums

                  Piezīmes

                  Teritorijas apraksts

                     (ja piemērojams)

                  Papildu garantijas

                  AU

                  Austrālija

                  Papildu garantijas attiecībā uz testēšanu, kas noteiktas IV pielikumā sertifikāta II.5.1. un II.5.2. punktā, ir obligātas

                  CA

                  Kanāda

                  Teritorija, kā aprakstīts Lēmuma 79/542/EEK I pielikuma 1. daļā

                  Papildu garantijas attiecībā uz testēšanu, kas noteiktas IV pielikumā sertifikāta II.5.2. punktā, ir obligātas

                  CH

                  Šveice

                  CL

                  Čīle

                  GL

                  Grenlande

                  HR

                  Horvātija

                  IS

                  Īslande

                  NZ

                  Jaunzēlande

                  PM

                  Senpjēra un Mikelona

                  US

                  ASV

                  Papildu garantijas attiecībā uz testēšanu, kas noteiktas IV pielikumā sertifikāta II.5.2. punktā, ir obligātas

                              a)

                              Veselības sertifikātus sagatavo eksportētājvalsts, pamatojoties uz IV pielikumā doto paraugu. Paraugā norādītajā uzskaitījuma secībā tajos ietver apliecinājumus, kas vajadzīgi ikvienai trešai valstij, un, ja nepieciešams, eksportētājvalstij pieprasītās papildu garantijas, kā norādīts III pielikumā.
                              Ja to pieprasa ES saņēmējvalsts, veselības sertifikāta oriģinālajā formā iekļauj papildu sertificēšanas prasības.

                              b)

                              Katra sertifikāta oriģināls ir uz vienas lapas abām pusēm, vai, ja nepieciešams vairāk teksta, tam jābūt tādā formā, lai visas vajadzīgās lapas ir daļa no nedalāma veseluma.

                              c)

                              To sagatavo vismaz vienas tās ES dalībvalsts oficiālajā valodā, kuras robežkontroles punktā tiks veikta pārbaude, un ES saņēmējvalsts oficiālajā valodā. Tomēr šīs dalībvalstis var to atļaut sagatavot citā Kopienas valodā, kas nav to oficiālā valoda, vajadzības gadījumā kopā ar apstiprinātu tulkojumu.

                              d)

                              Ja sūtījuma vienību identifikācijai (sertifikāta parauga I.28. punkts) sertifikātam pievieno papildu lapas, šīs lapas uzskatāmas par oriģinālā sertifikāta daļu un apstiprināmas ar sertificējošā valsts pilnvarotā veterinārārsta parakstu un zīmogu katrā lapā.

                              e)

                              Ja sertifikāts, tostarp d) apakšpunktā minētie dokumenti, sagatavots uz vairāk nekā vienas lapas, katru lapu numurē, apakšmalā norādot (lapas numurs) no (kopējais lapu skaits) un augšmalā norādot kompetentās iestādes piešķirto sertifikāta koda numuru.

                              f)

                              Sertifikāta oriģinālu aizpilda un paraksta valsts pilnvarots veterinārārsts pēdējā darbdienā pirms sūtījuma iekraušanas nosūtīšanai uz Kopienu. Veicot šo uzdevumu, eksportētājvalsts kompetentā iestāde nodrošina, ka tiek ievēroti sertificēšanas principi, kas ir līdzvērtīgi Padomes Direktīvā 96/93/EK noteiktajiem principiem.
                              Paraksta krāsai jāatšķiras no drukātā teksta krāsas. Tādus pašus noteikumus piemēro zīmogiem, kuri nav reljefā vai ūdenszīmē.

                              g)

                              Sertifikāta oriģināls ir pievienots sūtījumam, līdz tas sasniedz ES robežkontroles punktu.

                              h)

                              Sertifikāts ir derīgs 10 dienas pēc tā izdošanas. Ja transportēšana notiek ar kuģi, derīguma termiņu pagarina, ievērojot transportēšanas ilgumu.

                              i)

                              Olšūnas/embrijus un spermu nedrīkst transportēt vienā konteinerā kopā ar citām olšūnām/embrijiem un spermu, kuru galamērķis nav Eiropas Kopiena vai kuriem ir sliktāks veselības stāvoklis.

                              j)

                              Transportēšanas laikā uz Eiropas Kopienu konteineram jābūt slēgtam un plomba nedrīkst būt salauzta.

                              k)

                              Kompetentā iestāde piešķir sertifikāta atsauces numuru, kā minēts I.2 un II.a ailē.

      IV PIELIKUMS
      Veselības sertifikāta paraugs aitu un kazu sugas dzīvnieku olšūnu un embriju importam


title: 2010/63/: Komisijas Lēmums ( 2010. gada 4. februāris ) par Lēmuma 2006/210/EK piemērošanas termiņa pagarināšanu

text:
               6.2.2010

               LV

               Eiropas Savienības Oficiālais Vēstnesis

               L 35/14

         KOMISIJAS LĒMUMS
   (2010. gada 4. februāris)
   par Lēmuma 2006/210/EK piemērošanas termiņa pagarināšanu
   (2010/63/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Augsta līmeņa valsts reglamentējošo ekspertu grupa (turpmāk “grupa”), kas izveidota ar Komisijas Lēmumu 2006/210/EK (1), ir augsta līmeņa valsts ekspertu grupa labākai reglamentācijai.

               (2)

               Komisijas priekšsēdētājs ir norādījis, ka labāka reglamentācija joprojām būs Komisijas politiskās darba kārtības (2) prioritāte.

               (3)

               Forums labākas reglamentācijas apspriešanai un sadarbības veicināšanai ar dalībvalstīm labākas reglamentācijas jautājumos pilda nozīmīgu lomu minētās darba kārtības īstenošanā.

               (4)

               Tāpēc grupas pilnvaras būtu jāpagarina uz trīs gadiem.

               (5)

               Attiecīgi būtu jāpagarina Lēmuma 2006/210/EK termiņš.

               (6)

               Lai grupa varētu turpināt darbu, šim lēmumam būtu jāstājas spēkā no 2010. gada 1. janvāra,

         IR PIEŅĒMUSI ŠO LĒMUMU.
   1. pants
   Lēmuma 2006/210/EK 6. panta otro teikumu aizstāj ar šādu teikumu:

      “To piemēro līdz 2012. gada 31. decembrim.”

   2. pants
   Šis lēmums stājas spēkā 2010. gada 1. janvārī.

      Briselē, 2010. gada 4. februārī

            Komisijas vārdā –

            priekšsēdētājs

         José Manuel BARROSO

      (1)  OV L 76, 15.3.2006., 3. lpp.

      (2)  Politiskās pamatnostādnes nākamajai Komisijai; dokuments iesniegts Eiropas Parlamenta locekļiem 2009. gada 15. septembrī.


title: European Parliament decision on the request for waiver of the immunity of Rainer Wieland (2004/2174(IMM))

text:
Svarīgs juridisks paziņojums

|

52004DP0093

Oficiālais Vēstnesis 226 E , 15/09/2005 Lpp. 0050 - 0050

		P6_TA(2004)0093Pieprasījums atcelt deputāta Rainer Wieland neaizskaramībuEiropas Parlamenta lēmums par pieprasījumu atcelt deputāta Rainer Wieland neaizskaramību (2004/2174(IMM))Eiropas Parlaments,- ņemot vērā Vācijas Federatīvās Tieslietu ministrijas 2004.gada 17.augustā nosūtīto prasību atcelt neaizskaramību deputātam Rainer Wieland, par ko paziņoja plenārsēdē 2004.gada 13.septembrī,- pēc tam, kad Rainer Wieland bija sniegta iespēja tikt uzklausītam saskaņā ar Eiropas Parlamenta Reglamenta 7.panta 3.punktu, un tā kā viņš paziņoja, ka neiebilst pret savas deputāta neaizskaramības atcelšanu,- ņemot vērā 10.pantu 1965.gada 8.aprīļa Protokolā par Eiropas Kopienu privilēģijām un neaizskaramību, kā arī 6.panta 2.punktu 1976.gada 20.septembra Aktā par Eiropas Parlamenta deputātu ievēlēšanu vispārējās tiešās vēlēšanās,- ņemot vērā Eiropas Kopienu Tiesas 1964.gada 12.maija un 1986.gada 10.jūlija spriedumus [1],- ņemot vērā Vācijas Pamatlikuma 46.pantu,- ņemot vērā Reglamenta 6.panta 2.punktu un 7.pantu,- ņemot vērā Juridiskās komitejas ziņojumu (A6-0059/2004),1. nolemj atcelt Rainer Wieland neaizskaramību;2. uzdod tā priekšsēdētājam nekavējoties nosūtīt šo lēmumu un iepriekšminētās komitejas ziņojumu Vācijas Federatīvās Republikas kompetentajām iestādēm.[1] Sk. lietu 101/63 Wagner/Fohrmann un Krier [1964] ECR un lietu 149/85 Wybot/Faure [1986] ECR.--------------------------------------------------


title: Padomes lēmums (1982. gada 26. aprīlis), ar ko apstiprina Komisijas noslēgtos Protokolus ar Zviedrijas Karalisti un Šveices Konfederāciju, ar kuriem groza Sadarbības nolīgumus vadāmas kodolsintēzes un plazmas fizikas jomā

text:
Svarīgs juridisks paziņojums

|

31982D0269

Oficiālais Vēstnesis L 116 , 30/04/1982 Lpp. 0018 - 0018 Speciālizdevums spāņu valodā: Nodaļa 12 Sējums 4 Lpp. 0059  Speciālizdevums portugāļu valodā Nodaļa 12 Sējums 4 Lpp. 0059

		Padomes lēmums(1982. gada 26. aprīlis),ar ko apstiprina Komisijas noslēgtos Protokolus ar Zviedrijas Karalisti un Šveices Konfederāciju, ar kuriem groza Sadarbības nolīgumus vadāmas kodolsintēzes un plazmas fizikas jomā(82/269/Euratom)EIROPAS KOPIENU PADOME,ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,ņemot vērā Komisijas iesniegto lēmuma projektu,tā kā Komisija saskaņā ar Padomes direktīvām ir vienojusies par protokoliem, ar kuriem groza Sadarbības nolīgumus ar Zviedriju un Šveici vadāmas kodolsintēzes un plazmas fizikas jomā;tā kā attiecīgi ieteicams apstiprināt Komisijas vienošanos par šiem protokoliem,IR PIEŅĒMUSI ŠĀDU LĒMUMU.Vienīgais pantsAr šo apstiprina Komisijas vienošanos par protokoliem ar Zviedrijas Karalisti un Šveices Konfederāciju, ar kuriem groza Sadarbības nolīgumus vadāmas kodolsintēzes un plazmas fizikas jomā.Šo protokolu teksts ir pievienots šim lēmumam.Luksemburgā, 1982. gada 26. aprīlīPadomes vārdā —priekšsēdētājsL. Tindemans--------------------------------------------------


title: Padomes Lēmums (1997. gada 24. februāris) par divu Nolīgumu slēgšanu starp Eiropas Kopienu un Izraēlas Valsti attiecīgi par telekomunikāciju operatoru nodrošināšanu un valsts iepirkumu

text:
Svarīgs juridisks paziņojums

|

31997D0474

Oficiālais Vēstnesis L 202 , 30/07/1997 Lpp. 0072 - 0073

		Padomes Lēmums(1997. gada 24. februāris)par divu Nolīgumu slēgšanu starp Eiropas Kopienu un Izraēlas Valsti attiecīgi par telekomunikāciju operatoru nodrošināšanu un valsts iepirkumu(97/474/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113., 66. pantu un 57. panta 2. punktu saistībā ar 228. panta 3. punkta pirmo teikumu un 228. panta 4. punktu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā ir jāapstiprina Nolīgumi starp Eiropas Kopienu un Izraēlas Valsti attiecīgi par telekomunikāciju operatoru nodrošināšanu un valsts iepirkumu;tā kā šie nolīgumi attiecas uz valsts iepirkumu un no tā izrietošu līgumu par preču iegādi, darbu un citu pakalpojumu veikšanu piešķiršanu; tā kā šos citus pakalpojumus nevar uzskatīt vienīgi par pārrobežu pakalpojumiem; tā kā savā 1996. gada 7. marta spriedumā Eiropas Kopienu Tiesa norādīja, ka pašlaik saskaņā ar Kopienu tiesībām, Eiropas Kopienas dibināšanas līguma 113. pants nav pietiekams pamatojums, lai uz tā balstītu Padomes lēmumu pastāvīgi slēgt nolīgumu par tādu pakalpojumu sniegšanu, kurus nevar uzskatīt vienīgi par pārrobežu pakalpojumiem; tā kā ir lietderīgi balstīt šo lēmumu arī uz minētā Līguma 66. pantu saistībā ar 57. panta 2. punktu, kas paredz procedūras noteikumus, kurus nepieciešams piemērot, lai piemērotu šo lēmumu;tā kā ir lietderīgi Padomei pilnvarot Komisiju, lai tā pēc apspriešanās ar īpašu komiteju, ko ieceļ Padome, Kopienas vārdā apstiprinātu grozījumus I un II pielikumā, kas pievienoti pirmajam no minētajiem nolīgumiem; tā kā šāda licenzēšana tomēr ir ierobežota, cik tālu tas attiecas uz I pielikumu, attiecībā uz grozījumiem, ko izdara balstoties uz Padomes 1993. gada 14. jūnija Direktīvas 93/38/EEK 8. pantā minēto procedūru, kas nosaka iepirkšanas procedūras uzņēmumiem, kas darbojas ūdens apsaimniekošanas, enerģētikas, pārvadājumu un telekomunikāciju nozarēs [3], un cik tālu tas attiecas uz II pielikumu, uz turpmāko sarunu rezultātiem saistībā ar 1996. gada Valsts iepirkuma nolīgumu,IR PIEŅĒMUSI ŠĀDU LĒMUMU.1. pantsNolīgums starp Eiropas Kopienu un Izraēlas Valsti par telekomunikāciju operatoru nodrošināšanu un Nolīgums starp minētajām pusēm par valsts iepirkumu ir apstiprināti Kopienas vārdā.Nolīgumu teksti ir pievienoti šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir tiesīga parakstīt Nolīgumus, lai tie kļūtu saistoši Kopienai.3. pantsAr šo Komisija Kopienas vārdā tiek pilnvarota apstiprināt grozījumus 1. pantā minētā Nolīguma par telekomunikāciju operatoru nodrošināšanu I un II pielikumā.Īpaša komiteja, ko ieceļ Padome, palīdz Komisijai veikt šo uzdevumu.Pirmajā daļā minētā licenzēšana ir ierobežota, cik tālu tas attiecas uz I pielikumu, saistībā ar grozījumiem, kurus būs nepieciešams veikt, ja tiks piemērotas Direktīvas 93/38/EEK 8. pantā minētās procedūras, un cik tālu tas attiecas uz II pielikumu, uz turpmāko sarunu rezultātiem, kas tiks vestas saistībā ar 1996. gada Valsts iepirkuma nolīgumu.Briselē, 1997. gada 24. februārīPadomes vārdā —priekšsēdētājsH. Van Mierlo[1] OV C 162, 6.6.1996., 10. lpp.[2] OV C 33, 3.2.1997., 117. lpp.[3] OV L 199, 9.8.1993., 84. lpp.--------------------------------------------------


title: 2005/836/CFSP: Politikas un drošības komitejas lēmums  EUPOL COPPS /1/2005 ( 2005. gada 16. novembris ) par Eiropas Savienības Policijas misijas Palestīniešu teritorijās ( EUPOL COPPS ) vadītāja/policijas komisāra iecelšanu amatā

text:
               29.11.2005

               LV

               Eiropas Savienības Oficiālais Vēstnesis

               L 312/57

      POLITIKAS UN DROŠĪBAS KOMITEJAS LĒMUMS
      EUPOL COPPS/1/2005
   (2005. gada 16. novembris)
   par Eiropas Savienības Policijas misijas Palestīniešu teritorijās (EUPOL COPPS) vadītāja/policijas komisāra iecelšanu amatā
   (2005/836/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību, un jo īpaši tā 25. panta trešo daļu,
   ņemot vērā Padomes Vienoto rīcību 2005/797/KĀDP (2005. gada 14. novembris) par Eiropas Savienības Policijas misiju Palestīniešu teritorijās (1), un jo īpaši tās 11. panta 2. punktu,
   tā kā:

               (1)

               Vienotās rīcības 2005/797/KĀDP 11. panta 2. punktā paredzēts, ka Padome pilnvaro Politikas un drošības komiteju pieņemt attiecīgus lēmumus saskaņā ar Līguma 25. pantu, tostarp pēc ģenerālsekretāra/Augstā pārstāvja ierosinājuma iecelt misijas vadītāju/policijas komisāru.

               (2)

               Ģenerālsekretārs/Augstais pārstāvis ir ierosinājis iecelt amatā Jonathan McIvor kungu,

         IR PIEŅĒMUSI ŠO LĒMUMU.
   1. pants
   Ar šo Jonathan McIvor kungs tiek iecelts par ES Policijas misijas Palestīniešu teritorijās (EUPOL COPPS) vadītāju no misijas sākšanas dienas. Līdz minētajai dienai viņš darbojas kā plānošanas grupas vadītājs.
   2. pants
   Šis lēmums stājas spēkā tā pieņemšanas dienā.
   To piemēro līdz 2006. gada 31. decembrim.

      Briselē, 2005. gada 16. novembrī

            Politikas un drošības komitejas vārdā —

            priekšsēdētājs

         J. KING

      (1)  OV L 300, 17.11.2005., 65. lpp.


title: Padomes Lēmums 2006/725/KĀDP ( 2006. gada 17. oktobris ), ar ko īsteno Vienoto rīcību 2005/557/KĀDP par Eiropas Savienības civilmilitāro rīcību Āfrikas Savienības misijas atbalstam Darfūras reģionā Sudānā

text:
               26.10.2006

               LV

               Eiropas Savienības Oficiālais Vēstnesis

               L 296/24

      PADOMES LĒMUMS 2006/725/KĀDP
   (2006. gada 17. oktobris),
   ar ko īsteno Vienoto rīcību 2005/557/KĀDP par Eiropas Savienības civilmilitāro rīcību Āfrikas Savienības misijas atbalstam Darfūras reģionā Sudānā
   EIROPAS SAVIENĪBAS PADOME,
   ņemot vērā Padomes Vienoto rīcību 2005/557/KĀDP (2005. gada 18. jūlijs) par Eiropas Savienības civilmilitāro rīcību Āfrikas Savienības misijas atbalstam Darfūras reģionā Sudānā (1), un jo īpaši tās 8. panta 1. punkta otro daļu saistībā ar Līguma par Eiropas Savienību 23. panta 2. punktu,
   tā kā:

               (1)

               Padome 2006. gada 11. jūlijā pieņēma Lēmumu 2006/486/KĀDP, ar ko īsteno Vienoto rīcību 2005/557/KĀDP par Eiropas Savienības civilmilitāro rīcību Āfrikas Savienības misijas atbalstam Darfūras reģionā Sudānā (2), attiecībā uz civilo aspektu pagarinot finansējumu atbalsta rīcībai līdz 2006. gada 31. oktobrim.

               (2)

               Kamēr Āfrikas Savienības misija nav aizstāta ar Apvienoto Nāciju Organizācijas (ANO) operāciju saskaņā ar ANO Drošības padomes Rezolūciju 1706 (2006), Padome saskaņā ar Lēmuma 2006/486/KĀDP 2. pantu, ņemot vērā Āfrikas Savienības Miera un drošības padomes 2006. gada 20. septembra lēmumu, ir nolēmusi turpināt Eiropas Savienības civilmilitāro rīcību Āfrikas Savienības misijas atbalstam Darfūras reģionā Sudānā līdz 2006. gada 31. decembrim.

               (3)

               Tādēļ attiecībā uz civilo aspektu Padomei būtu jāpieņem lēmums par finansējumu šīs atbalsta rīcības turpināšanai. Tāpat finansējumam būtu pēc vajadzības jāsedz izdevumi saistībā ar iespējamo papildu pārejas posmu pirms nodošanas Apvienoto Nāciju Organizācijai.

               (4)

               Atbalsta rīcību īstenos situācijā, kas var pasliktināties un kas varētu kaitēt Līguma 11. pantā izklāstītajiem Kopējās ārpolitikas un drošības politikas mērķiem,

         IR PIEŅĒMUSI ŠO LĒMUMU.
   1. pants
   1.   Finansējums, kas paredzēts, lai segtu izdevumus saistībā ar Vienotās rīcības 2005/557/KĀDP II daļas īstenošanu laikposmā no 2006. gada 1. novembra, ir EUR 1 785 000.
   2.   Izdevumus, kurus finansē no 1. punktā minētās summas, pārvalda saskaņā ar Eiropas Kopienas procedūrām un noteikumiem, kas attiecas uz budžetu, tomēr izņēmuma kārtā avansa maksājumi nepaliek Kopienas īpašumā. Trešo valstu valstspiederīgajiem ir atļauts piedalīties piedāvājumu konkursos.
   3.   Izdevumi ir atbilstīgi no 2006. gada 1. novembra.
   2. pants
   Ne vēlāk kā 2006. gada 31. decembrī veic izvērtēšanu par vajadzīgajiem pārejas posma pasākumiem pēc ES atbalsta rīcības noslēguma.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2006. gada 17. oktobrī

            Padomes vārdā —

            priekšsēdētājs

         E. TUOMIOJA

      (1)  OV L 188, 20.7.2005., 46. lpp.

      (2)  OV L 192, 13.7.2006., 30. lpp.


title: Eiropas Centrālās bankas Lēmums (ES) 2016/187 (2015. gada 11. decembris), ar kuru groza Lēmumu ECB/2013/1, ar ko nosaka Eiropas Centrālo banku sistēmas publiskās atslēgas infrastruktūras regulējumu (ECB/2015/46)

text:
               12.2.2016

               LV

               Eiropas Savienības Oficiālais Vēstnesis

               L 37/100

         EIROPAS CENTRĀLĀS BANKAS LĒMUMS (ES) 2016/187
   (2015. gada 11. decembris),
   ar kuru groza Lēmumu ECB/2013/1, ar ko nosaka Eiropas Centrālo banku sistēmas publiskās atslēgas infrastruktūras regulējumu (ECB/2015/46)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. pantu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. pantu saistībā ar 3.1. pantu, 5. pantu, 12.3. pantu, kā arī 16.–24. pantu un 34. pantu,
   tā kā:

               (1)

               Ar Eiropas Parlamenta un Padomes Regulu (ES) Nr. 910/2014 (1) no 2016. gada 1. jūlija atcelta Eiropas Parlamenta un Padomes Direktīva 1999/93/EK (2). Tādēļ Lēmumā ECB/2013/1 (3) jāatsaucas uz Regulu (ES) Nr. 910/2014.

               (2)

               Jāatjaunina informācija par ECBS PAI sertificēšanas iestādi, t. sk. tās identitāti un tās tehniskajiem komponentiem, kas izklāstīta Lēmuma ECB/2013/1 pielikumā.

               (3)

               Tādēļ attiecīgi jāgroza Lēmums ECB/2013/1,

         IR PIEŅĒMUSI ŠO LĒMUMU.
   1. pants
   Grozījumi
   Lēmumu ECB/2013/1 groza šādi:

               1)

               ar šādu punktu aizstāj 1. panta 10. punktu:

                           “10)

                           ECBS PAI sertificēšanas iestāde (ESCB-PKI certification authority) ir iestāde, kurai uzticas lietotāji un kura izsniedz, pārvalda, atsauc un atjauno ECBS PAI sertifikātus, ievērojot ECBS/VUM sertifikātu pieņemšanas regulējumu;”;

               2)

               ar šādu punktu aizstāj 4. panta 4. punktu:
               “4.   ECBS PAI sertificēšanas prakses deklarācija ir noteikumu kopums, kas regulē elektronisko sertifikātu “dzīves ciklu” no sākotnējā pieprasījuma līdz abonenta beigām vai tā atsaukšanai, kā arī attiecības starp sertifikāta pieteikuma iesniedzēju vai abonentu, ECBS PAI sertificēšanas iestādi un personām, kas paļaujas uz sertifikātu. Tā attiecas gan uz sertifikātiem, kas ietilpst Eiropas Parlamenta un Padomes Direktīvas 1999/93/EK un Regulas (ES) Nr. 910/2014 (4) piemērošanas jomā, gan sertifikātiem, kas to piemērošanas jomā neietilpst. Tas arī izklāsta visu pušu lomas un pienākumus un nosaka procedūras sertifikātu izsniegšanai un pārvaldīšanai. To pievieno 2. līmeņa–3. līmeņa līgumam.

                  (4)  Eiropas Parlamenta un Padomes Regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (OV L 257, 28.8.2014., 73. lpp.).”;"

               3)

               ar šādu tekstu aizstāj 10. panta 1. punkta ievaddaļu un a) apakšpunktu:
               “1.   Ja vien Eurosistēmas centrālās bankas nepierāda, ka tās nav rīkojušās nolaidīgi, tās saskaņā ar savām funkcijām un pienākumiem ECBS PAI atbild par zaudējumiem, kas radušies lietotājiem, kuri pamatoti paļāvušies uz kvalificētu sertifikātu, kā tas noteikts Direktīvā 1999/93/EK un Regulā (ES) Nr. 910/2014, attiecībā uz:

                           a)

                           visas tās informācijas pareizumu izsniegšanas brīdī, kas ietverta kvalificētā sertifikātā, un to, vai sertifikātā iekļauti visi dati, kas paredzēti kvalificētiem sertifikātiem, kā tas noteikts Direktīvā 1999/93/EK un Regulā (ES) Nr. 910/2014;”;

               4)

               pielikumu aizstāj ar šā lēmuma pielikumu.

         2. pants
   Stāšanās spēkā
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2015. gada 11. decembrī

            ECB prezidents

         Mario DRAGHI

      (1)  Eiropas Parlamenta un Padomes Regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (OV L 257, 28.8.2014., 73. lpp.).

      (2)  Eiropas Parlamenta un Padomes Direktīva 1999/93/EK (1999. gada 13. decembris) par Kopienas elektronisko parakstu sistēmu (OV L 13, 19.1.2000., 12. lpp.).

      (3)  Eiropas Centrālās bankas Lēmums ECB/2013/1 (2013. gada 11. janvāris), ar ko nosaka Eiropas Centrālo banku sistēmas publiskās atslēgas infrastruktūras regulējumu (OV L 74, 16.3.2013., 30. lpp.).

      PIELIKUMS

            “PIELIKUMS

               Informācija par ECBS PAI sertificēšanas iestādi, t. sk. tās identitāti un tās tehniskajiem komponentiem

            ECBS PAI sertificēšanas iestādi tās sertifikātos norāda kā izsniedzēju, un sertifikātu parakstīšanai izmanto tās privāto atslēgu. ECBS PAI sertificēšanas iestāde atbild par:

                        i)

                        privātās un publiskās atslēgas sertifikātu izsniegšanu;

                        ii)

                        atsaukšanas sarakstu izsniegšanu;

                        iii)

                        atslēgu pāru radīšanu saistībā ar konkrētiem sertifikātiem, piemēram, tiem, kam nepieciešama atslēgas atgūšana;

                        iv)

                        vispārīgās atbildības par ECBS PAI saglabāšanu un visu tās darbībai vajadzīgo prasību izpildes nodrošināšanu.

                  ECBS PAI sertificēšanas iestāde ietver visas personas, politiku, procedūras un datorsistēmas, kam uzticēta elektronisko sertifikātu izsniegšana un to piešķiršana sertifikātu abonentiem.
            ECBS PAI sertificēšanas iestāde ietver divus tehniskos komponentus:

                        —

                           Galvenā ECBS PAI sertificēšanas iestāde. Šī pirmā līmeņa sertificēšanas iestāde izsniedz sertifikātus tikai sev pašai un sev pakļautajām sertificēšanas iestādēm. Tā darbojas, vienīgi veicot tās šauri definētos pienākumus. Tās nozīmīgākie dati ir šādi:

                                    a)

                                    SHA-1 sertifikāts (1):

                                                      Distinguished name (Atšķirams nosaukums)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                      Serial number (Sērijas numurs)

                                                596F AC4C 218C 21BC 4E00 6B42 A164 46DD

                                                      Distinguished name of issuer (Izsniedzēja atšķirams nosaukums)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                      Validity period (Derīguma termiņš)

                                                From 21-06-2011 11:58:26 to 21-06-2041 11:58:26

                                                      Message digest (SHA-1) (Ziņojuma īssavilkums (SHA-1))

                                                CEFE 6C32 E850 994A 09EA 1A77 0C60 3D90 ADC9 9192

                                                      Message digest (SHA-256) (Ziņojuma īssavilkums (SHA-256))

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                      Cryptographic algorithms (Kriptogrāfiskie algoritmi)

                                                SHA-1/RSA 4096

                                    b)

                                    SHA-256 sertifikāts:

                                                      Distinguished name (Atšķirams nosaukums)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                      Serial number (Sērijas numurs)

                                                4431 9C5F 91E8 162F 4E00 73F6 6AB8 71D8

                                                      Distinguished name of issuer (Izsniedzēja atšķirams nosaukums)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                      Validity period (Derīguma termiņš)

                                                From 21-06-2011 12:35:34 to 21-06-2041 12:35:34

                                                      Message digest (SHA-1) (Ziņojuma īssavilkums (SHA-1))

                                                3663 2FBA FB19 BDBC A202 3994 1926 ED48 4D72 DD4B

                                                      Message digest (SHA-256) (Ziņojuma īssavilkums (SHA-256))

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                      Cryptographic algorithms (Kriptogrāfiskie algoritmi)

                                                SHA-256/RSA 4096

                        —

                           Tiešsaistes ECBS PAI sertificēšanas iestāde. Šī otrā līmeņa sertificēšanas iestāde ir pakļauta Galvenajai ECBS PAI sertificēšanas iestādei. Tā atbild par ECBS PAI sertifikātu izsniegšanu lietotājiem. Tās nozīmīgākie dati ir šādi:

                                    a)

                                    SHA-1 sertifikāts (2):

                                                      Distinguished name (Atšķirams nosaukums)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                      Serial number (Sērijas numurs)

                                                2C13 E18F FDB5 91CE 4E29 550B B5A3 F59C

                                                      Distinguished name of issuer (Izsniedzēja atšķirams nosaukums)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                      Validity period (Derīguma termiņš)

                                                From 22-07-2011 12:46:35 to 22-07-2026 12:46:35

                                                      Message digest (SHA-1) (Ziņojuma īssavilkums (SHA-1))

                                                D316 026C D2CF 1A8C 4AA3 8C29 EE3D 591E 4286 AD08

                                                      Message digest (SHA-256) (Ziņojuma īssavilkums (SHA-256))

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                      Cryptographic algorithms (Kriptogrāfiskie algoritmi)

                                                SHA-1/RSA 4096

                                    b)

                                    SHA-256 sertifikāts:

                                                      Distinguished name (Atšķirams nosaukums)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                      Serial number (Sērijas numurs)

                                                660C 9B12 9A0A 6C21 5509 38DD 54A0 ED2D

                                                      Distinguished name of issuer (Izsniedzēja atšķirams nosaukums)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                      Validity period (Derīguma termiņš)

                                                From 22-07-2011 12:46:35 to 22-07-2026 12:46:35

                                                      Message digest (SHA-1) (Ziņojuma īssavilkums (SHA-1))

                                                E976 D216 4A5F 62DA C058 6BE0 EC10 EF24 36B8 12AC

                                                      Message digest (SHA-256) (Ziņojuma īssavilkums (SHA-256))

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                      Cryptographic algorithms (Kriptogrāfiskie algoritmi)

                                                SHA-256/RSA 4096”

         (1)  Šis sertifikāts tiks izmantots vienīgi sistēmās, kuras neatbalsta augstākus algoritmus.

         (2)  Šis sertifikāts tiks izmantots vienīgi sistēmās, kuras neatbalsta augstākus algoritmus.


title: 2014/96/ES: Padomes Lēmums ( 2014. gada 18. februāris ), ar ko pagarina Lēmuma 2012/96/ES spēkā esības termiņu

text:
               19.2.2014

               LV

               Eiropas Savienības Oficiālais Vēstnesis

               L 48/10

      PADOMES LĒMUMS

   (2014. gada 18. februāris),
   ar ko pagarina Lēmuma 2012/96/ES spēkā esības termiņu
   (2014/96/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) (“ĀKK un ES partnerattiecību nolīgums”) un pēdējo reizi pārskatīts Vagadugu Burkinafaso 2010. gada 22. jūnijā (2), un jo īpaši tā 96. pantu,
   ņemot vērā Iekšējo nolīgumu starp Padomē sanākušo dalībvalstu valdību pārstāvjiem par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Komisijas priekšlikumu,
   tā kā:

               (1)

               Ar Padomes Lēmumu 2002/148/EK (4) tika noslēgtas konsultācijas ar Zimbabves Republiku saskaņā ar ĀKK un ES partnerattiecību nolīguma 96. panta 2. punkta c) apakšpunktu un noteikti atbilstīgi pasākumi. Kopš tā laika minētie atbilstīgie pasākumi ir grozīti, un to piemērošanas laikposms tiek periodiski pārskatīts.

               (2)

               Lai apliecinātu Savienības pastāvīgo atbalstu politiskajam procesam saskaņā ar Vispārējo politisko nolīgumu, Padome 2012. gada 7. augustā ar Lēmumu 2012/470/ES (5) nolēma pagarināt Lēmuma 2012/96/ES (6) spēkā esības termiņu un uz 12 mēnešiem apturēt atbilstīgo pasākumu piemērošanu, ar kuriem saskaņā ar ĀKK un ES partnerattiecību nolīguma 96. pantu ierobežo sadarbību ar Zimbabvi. Padome 2013. gada 9. augustā ar Lēmumu 2013/428/ES (7) nolēma pagarināt Lēmuma 2012/96/ES spēkā esības termiņu līdz 2014. gada 20. februārim, vienlaikus paturot spēkā atbilstīgo pasākumu apturējumu.

               (3)

               Saskaņā ar Padomes vienošanos turpināt veicināt to, lai tiktu pilnībā īstenotas Zimbabves 2013. gada konstitūcijas svarīgākās normas un pārējie ieteikumi, ko attiecībā uz vēlēšanu reformām pēc 2013. gada jūlija vēlēšanām snieguši starptautiskie un vietējie novērotāji, Lēmuma 2012/96/ES spēkā esība būtu atkal jāpagarina, vienlaikus paturot spēkā atbilstīgo pasākumu apturējumu.

               (4)

               Savienība jebkurā laikā var pārskatīt šo lēmumu,

         IR PIEŅĒMUSI ŠO LĒMUMU.
   1. pants
   Lēmuma 2012/96/ES un tajā noteikto atbilstīgo pasākumu spēkā esības termiņš ar šo tiek pagarināts. Lēmuma 2012/96/ES termiņa beigas ir 2014. gada 1. novembrī.
   Lēmumā 2012/96/ES paredzēto atbilstīgo pasākumu piemērošana joprojām ir apturēta. Tos pastāvīgi pārskata un to piemērošanu atjauno, ja stāvoklis Zimbabvē būtiski pasliktinās.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 18. februārī

            Padomes vārdā –

            priekšsēdētājs

         G. STOURNARAS

      (1)  OV L 317, 15.12.2000., 3. lpp.

      (2)  OV L 287, 4.11.2010., 3. lpp.

      (3)  OV L 317, 15.12.2000., 376. lpp.

      (4)  Padomes Lēmums 2002/148/EK (2002. gada 18. februāris), ar kuru noslēdz konsultācijas ar Zimbabvi saskaņā ar ĀKK un EK partnerattiecību nolīguma 96. pantu (OV L 50, 21.2.2002., 64. lpp.).

      (5)  Padomes Lēmums 2012/470/ES (2012. gada 7. augusts), ar ko pagarina Lēmuma 2012/96/ES spēkā esības termiņu un aptur Lēmumā 2002/148/EK izklāstīto atbilstīgo pasākumu piemērošanu (OV L 213, 10.8.2012., 13. lpp.).

      (6)  Padomes Lēmums 2012/96/ES (2012. gada 17. februāris), ar kuru pielāgo un pagarina to atbilstīgo pasākumu piemērošanas laikposmu, kas sākotnēji ieviesti ar Lēmumu 2002/148/EK, ar kuru noslēdz konsultācijas ar Zimbabvi saskaņā ar ĀKK un EK Partnerattiecību nolīguma 96. pantu (OV L 47, 18.2.2012., 47. lpp.).

      (7)  Padomes Lēmums 2013/428/ES (2013. gada 9. augusts), ar ko pagarina Lēmuma 2012/96/ES spēkā esības termiņu (OV L 217, 13.8.2013., 36. lpp.).


title: 2006/423/EK: Komisijas Lēmums ( 2006. gada 20. jūnijs ), ar ko pārtrauc antidempinga procedūru attiecībā uz Rumānijas izcelsmes silīcija karbīda ievedumiem

text:
               21.6.2006

               LV

               Eiropas Savienības Oficiālais Vēstnesis

               L 168/37

      KOMISIJAS LĒMUMS

   (2006. gada 20. jūnijs),
   ar ko pārtrauc antidempinga procedūru attiecībā uz Rumānijas izcelsmes silīcija karbīda ievedumiem
   (2006/423/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. pantu,
   apspriedusies ar padomdevēju komiteju,
   tā kā:
   A.   PROCEDŪRA

               (1)

               Komisija 2005. gada 17. maijā saņēma sūdzību par Rumānijas izcelsmes silīcija karbīda ievedumiem par dempinga cenām, kas, iespējams, rada kaitējumu.

               (2)

               Eiropas Ķīmijas rūpniecības padome (“CEFIC”) iesniedza sūdzību, rīkojoties Kopienas ražotāju vārdā, kas pārstāv 100 % no Kopienas kopējās silīcija karbīda produkcijas atbilstoši pamatregulas 4. panta 1. punktam un 5. panta 4. punktam.

               (3)

               Sūdzībā bija sākotnēji šķietami ticami pierādījumi par dempinga esību un tā dēļ radīto kaitējumu, kas tika atzīts par pietiekamu, lai attaisnotu antidempinga procedūras uzsākšanu.

               (4)

               Komisija Eiropas Savienības Oficiālajā Vēstnesī
                   (2) publicētajā paziņojumā (“paziņojums par procedūras uzsākšanu”) atbilstoši uzsāka antidempinga procedūru attiecībā uz silīcija karbīda ievedumiem Kopienā, kuru pašlaik klasificē ar KN kodu 2849 20 00 un kuru izcelsme ir Rumānijā.

               (5)

               Komisija par procedūras uzsākšanu oficiāli informēja ražotājus eksportētājus, importētājus un to asociācijas, vai eksportētājus, ko tas skar, un attiecīgās eksportētājvalsts pārstāvjus, lietotājus, patērētāju organizācijas un Kopienas ražotājus – sūdzības iesniedzējus. Ieinteresētajām personām tika nosūtītas anketas un laika periodā, kāds noteikts paziņojumā par procedūras uzsākšanu, tām tika dota iespēja rakstveidā darīt zināmu savu viedokli un pieprasīt uzklausīšanu.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (6)

                  CEFIC2006. gada 1. martā oficiāli atsauca sūdzību.

               (7)

               Saskaņā ar pamatregulas 9. panta 1. punktu procedūru var izbeigt, ja ir atsaukta sūdzība, izņemot gadījumus, kad šāda izbeigšana nav Kopienas interesēs.

               (8)

               Komisija uzskatīja, ka pašreizējā tiesvedība jāizbeidz, jo izmeklēšanā neatklāja apsvērumus, kas norādītu uz to, ka tiesvedības izbeigšana būtu pretrunā Kopienas interesēm. Ieinteresētās personas attiecīgi tika informētas un tām tika dota iespēja izteikt piezīmes. Piezīmes par to, ka šāda izbeigšana būtu pretrunā Kopienas interesēm, netika saņemtas.

               (9)

               Tādēļ Komisija secina, ka antidempinga procedūru attiecībā uz Rumānijas izcelsmes silīcija karbīda ievedumiem Kopienā ir jāizbeidz, nepiemērojot antidempinga pasākumus,

         IR NOLĒMUSI ŠĀDI.
   Vienīgais pants
   Antidempinga procedūra attiecībā uz silīcija karbīda ievedumiem, kurus pašlaik klasificē ar KN kodu 2849 20 00 un kuru izcelsme ir Rumānija, ar šo tiek izbeigta.

      Briselē, 2006. gada 20. jūnijā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV C 159, 30.6.2005., 4. lpp.